30.5.2023
RO
Jurnalul Oficial al Uniunii Europene
C 188/3
17. consideră că este necesar să se introducă o serie de politici privind zonele rurale pentru a combate depopularea care provoacă pierderea talentelor, în special pentru zonele cele mai afectate de schimbări climatice și zonele cu obstacole naturale sau demografice grave și permanente, cum ar fi regiunile ultraperiferice, insulele și regiunile mai îndepărtate și izolate, în care accesul la resurse este adesea mai limitat.
Comitetul reiterează faptul că viitorul acestor zone depinde de păstrarea și atragerea tinerelor talente pentru a-și urmări obiectivele de viață și de implicarea deplină a tinerilor în căutarea de soluții la provocările locale; 18.
solicită ca educația să fie accesibilă tuturor vârstelor și grupurilor sociale, atât la fața locului, cât și prin acces de la distanță, precum și să se realizeze schimburi de expertiză cu privire la abordări inovatoare în ceea ce privește procesele de dobândire a competențelor, și să se dezvolte centre comunitare cu o gamă largă de servicii, de la biblioteci la asistență socială; este, de asemenea, de acord că trebuie extinse oportunitățile de muncă și de formare și trebuie încurajate măsuri de promovare a echilibrului dintre viața profesională și cea privată; 19. consideră că este esențial să se consolideze politicile publice care promovează modernizarea exploatațiilor agricole și adaptarea lor la schimbări climatice, și care îi încurajează, totodată, pe tinerii profesioniști să se alăture sectorului agricol, pentru a aborda problema legată de lipsa reînnoirii generațiilor.
În acest scop, accesul la programe de integrare socială și pe piața muncii, la opțiuni de educație, perfecționare și recalificare oferite la nivel local, precum și la activități culturale, trebuie regândit și sprijinit; 20. subliniază că satele inteligente creează noi oportunități pentru o economie rurală diversificată și pentru accesul la piața forței de muncă și solicită sprijin intens pentru zonele rurale pentru a îndeplini programul de politică pentru 2030, în special consolidarea competențelor digitale și a educației, infrastructuri digitale sigure și durabile, transformarea digitală a întreprinderilor și digitalizarea serviciilor publice; salută includerea zonelor rurale în Declarația europeană privind drepturile și principiile digitale pentru deceniul digital; 21. recunoaște rolul important pe care îl joacă femeile în zonele expuse riscului de depopulare și, prin urmare, promovează și sprijină măsurile de realizare a egalității șanselor femeilor la locuri de muncă și servicii inovatoare, durabile și creative; 22. subliniază necesitatea ca statele membre să sprijine ferm politicile care promovează participarea fetelor și a femeilor la educația STIAM (tehnologia informației și comunicațiilor, știință, tehnologie, inginerie, arte și matematică), și să ofere stimulente pentru crearea de locuri de muncă în sectoarele în care cunoștințele lor pot fi aplicate; 23. subliniază că stimularea tranziției digitale a regiunilor prinse într-o capcană a dezvoltării de talente este esențială și, de asemenea, în interesul unei puternice coeziuni economice, sociale și teritoriale.
CoR propune promovarea „coeziunii digitale” ca obiectiv al Uniunii Europene, pentru a se putea introduce o infrastructură digitală adecvată, astfel încât serviciile electronice și educația digitală să fie accesibile tuturor.
Ar trebui să se acorde o atenție deosebită accesului grupurilor defavorizate și vulnerabile la instrumente digitale; 24.
constată că cetățenii și întreprinderile din regiunile frontaliere ale Europei se confruntă cu numeroase obstacole juridice și administrative care împiedică creșterea economică și cooperarea transfrontalieră și subliniază necesitatea unui spațiu Schengen fără frontiere pentru toate statele membre, pentru a facilita mobilitatea studenților, a lucrătorilor și a întreprinderilor, în special în regiunile de frontieră; 25. subliniază rolul inovării sociale în dezvoltarea de noi idei, servicii și modele pentru a aborda mai bine provocările societale, în special în domeniul ocupării forței de muncă, al educației, al competențelor și al incluziunii sociale, precum și valoarea sa adăugată pentru dezvoltarea comunității și îmbunătățirea serviciilor sociale pe teren.
În acest sens, Comitetul subliniază potențialul economiei sociale în domeniul formării profesionale, în universități și la toate nivelurile de educație, în politicile active de ocupare a forței de muncă, precum și în dezvoltarea aptitudinilor și a competențelor; 26.
încurajează utilizarea fondurilor FSE pentru inovare socială+ pentru a consolida capacitatea de inovare și a facilita transferul și extinderea soluțiilor inovatoare; Îmbunătățirea eficacității educației și răspunsul la nevoile pieței forței de muncă
27. constată că, deși situația variază foarte mult pe teritoriul UE, una dintre principalele provocări în ceea ce privește elaborarea și punerea în aplicare a noilor standarde și practici pentru educație și formare este măsura în care acestea răspund cu succes nevoilor pieței forței de muncă.
Lacunele și neconcordanțele în materie de competențe exacerbează disparitățile teritoriale, iar acest lucru trebuie abordat prin politici bine concepute, bazate pe realitatea zonei și finanțate în mod adecvat;